Recuperem la Mostreta Escolar amb companyies valencianes
15 de novembre de 2024

Per a ajudar a la recuperació de les companyies artístiques valencianes, molt afectades per la DANA, i per a traure un somriure als xicotets i xicotetes de Xirivella, hem recuperat els espectacles de la Mostreta Escolar.

Del 25 al 28 de novembre passaran per l'auditori els cursos de Primària de Xirivella i els dies 3 i 4 de desembre serà el torn per als d'Infantil.

Per a l'alumnat d'Infantil hem programat l'espectacle 'Carro de Jocs', d'Ameba Teatre; per al de Primària, 'Oníricus', de La Troupe Malabó. La pallassa Pupetes també actuarà el 26 de novembre en l'escoleta infantil Cati Alonso.